

Zenthe Ferenc Emlékverseny

VERSENYKIÍRÁS ÉS KIEGÉSZÍTŐ UTASÍTÁSOK

****

Rendező szervezet: Kereked Vitorlás Klub (KVK) együttműködve a Magyar Vitorlás Szövetséggel (MVSZ)

Az esemény támogatója:

 

1. **Szabályok**
	1. A versenyt A vitorlázás versenyszabályaiban (továbbiakban: RRS) meghatározott szabályok szerint rendezik. A szabály meghatározásának (g) pontja szerinti más dokumentumok:

a) a Magyar Vitorlás Szövetség Versenyrendelkezései (továbbiakban: VR),

b) a Magyar Vitorlás Szövetség Reklámszabályzata,

c) a Dinamikus Yardstick előnyszámítási szabályzat

d) az RRS T függeléke: Egyeztető eljárás, és

e) az RRS S függeléke: Standard versenyutasítás.

* 1. Az RRS 44.1 szabály úgy módosul, hogy a kétfordulós büntetést az egyfordulós büntetés váltja fel.
	2. Dragon hajóosztályban az osztályszabály 13.30 pontja nem kerül alkalmazásra.
	3. Az RRS 90.3(e) szabályt alkalmazzák.
1. **Részvételi jogosultság, nevezés, részvételi díjak**
	1. A versenyre az alábbi osztályok versenyzői nevezhetnek:
* Összevont cirkáló
* 70-es cirkáló
* 50-es cirkáló
* 30-as cirkáló
* Európa 30-as
* 25-ös túrajolle
* 15-ös túrajolle
* Folkboat
* Dragon
	1. Minden versenyzőnek és hajónak meg kell felelnie a VR 3. pontjában támasztott részvételi követelményeknek.
	2. A nevezés MVSZ versenyengedéllyel rendelkező versenyzők számára a Magyar Vitorlás Szövetség VIHAR rendszerében legkésőbb 2024. július 5-én 18:00 óráig lehetséges. A versenyre külföldi versenyzők is nevezhetnek.
	3. A részvételi díjak az alábbiak szerint alakulnak:

|  |  |  |
| --- | --- | --- |
| **Születési év** | **Nevezési díj június 21-igy átutalva** | **Nevezési díj június 22. utáni fizetés esetén** |
| 2005 és azelőtt | 18.000 Ft | 21.000 Ft |
| 2006 és azután | 13.000 Ft | 14.000 Ft |

* 1. A nevezési díjak az alábbiak szerint egyenlíthetőek ki:
		+ 1. banki utalással: a klub 10200940-20115618 számú, K&H banknál vezetett számlára. A közleményben kérjük a nevezést azonosító információt feltüntetni (hajóosztály, vitorlaszám, hajónév. stb.). A kötelezően kiállítandó számlához a vevő adatait (magánszemély esetén is) az info@kereked.hu címre kérjük megküldeni az alábbi adatokkal: vevő neve, címe, adószáma, hajóosztály, vitorlaszám, hajónév.
			2. készpénzben vagy bankkártyával: 2023. július 5-én 16-18 h között a versenyirodán
1. **Versenyutasítás**
	1. A versenyutasítás az RRS S függelékének Standard versenyutasításából és azokból a kiegészítő utasításokból fog állni.
2. **Versenyzők tájékoztatása**
	1. A hivatalos online hirdetőtábla a <https://mvszhirdetotabla.hu/kereked-klasszikus-kupa-2024> weboldalon, érhető el.
	2. A közleményeket a helyszínen, a Kereked Vitorlás Klub versenyiroda mellett található hirdetőtáblán is közzé tehetik.
	3. A vízen a versenyrendezőség VHF rádión keresztül tájékoztatja a hajókat. A hajók csak vészhelyzetben vagy a futam feladásakor használhatják adásra a versenyrendezőség által megadott VHF 80 csatornát. Az információközlésben (küldésben vagy fogadásban) bekövetkező hiba vagy a korai rajtos hajók bemondásának sorrendje nem képezheti egy hajó által benyújtott orvoslati kérelem alapját. Ez módosítja az RRS 62.1 szabályt.
3. **Helyszín, versenyterület, versenypályák**
	1. A verseny a Kereked Vitorlás Klub telepén kerül megrendezésre.
	2. A versenyiroda a klubház keleti részén található.
	3. A versenyterület a Balatonarács-Paloznak-Siófok közötti vízterületen lesz.
	4. A futamokat trapéz, illetve cirkáló-hátszél pályán rendezik.
4. **Versenyprogram**
	1. A versenyrendezőség öt (5) pályafutam lebonyolítását tervezi.
	2. A megnyitó ünnepség időpontja: 2024. júius 6.-án 8:30
	3. A versenyrendezőség minden versenynapon 90 perccel az első tervezett figyelmeztető jelzés előtt a verseny helyszínén versenyzőknek szóló értekezletet fog tartani.
	4. A díjkiosztó ünnepség időpontját a versenyrendezőség a hivatalos hirdetőtáblán közli.
5. **Pontszámítás**
	1. A verseny érvényességhez legalább egy (1) futam befejezése szükséges.

(a) Ha kevesebb, mint három futamot fejeztek be, egy hajó sorozatbeli pontszáma az összes futam pontszámainak összege.

(a) Ha a befejezett futamok száma három vagy több, egy hajó sorozatbeli pontszáma a legrosszabb pontja nélkül számított, összes futam pontszámának az összege.

* 1. Minden olyan osztály, amelyben az induló hajók száma eléri a négyet, önállóan lesznek értékelve (az Összevont Cirkáló ORC, a Folkboat és 25-ös jolle osztályok YS szerint). A négy hajó alatti osztályok a Klasszikus I. (Összevont cirkáló és 70-es cirkáló), Klasszikus II. (50-es, 30-as, 22-es cirkáló, E-30-as, Dragon), ill. Klasszikus III. (25-ös, 15-ös, Folkboat osztályok) osztályban lesznek értékelve YS számuk alapján. Amennyiben három 75-ös cirkáló nevez, külön értékelésre és díjazásra kerülnek.
1. **Díjak**
	1. Az induló osztályok 1-3. helyezett hajói díjazásban részesülnek.
2. **Médiajogok**
	1. A versenyen való részvétellel a versenyzők és támogató személyeik automatikus hozzájárulásukat adják a rendező szervezetnek és a verseny támogatóinak, hogy azok szabadon, korlátozás nélkül felhasználhassák tudósítás, reklám és egyéb célokra az eseményen készült fotó- és videofelvételeket.
3. **Biztosítás**
	1. Minden nevező hajónak rendelkeznie kell érvényes felelősségbiztosítással, amely esetenként legalább 50 millió forint összegig vagy ennek megfelelő értékig biztosítson fedezetet.
4. **Kockázatkezelési nyilatkozat**
	1. Az RRS 3. szabálya szerint: „Egyedül a hajó felelőssége eldönteni, hogy részt vesz egy versenyen vagy folytatja azt.” A versenyen való részvétellel minden versenyző elfogadja és elismeri, hogy a vitorlázás a benne rejlő kockázatokkal potenciálisan veszélyes tevékenység. Ezek a kockázatok magukban foglalják az erős szelet és a viharos vizeket, az időjárás hirtelen megváltozását, a felszerelés meghibásodását, a felszerelés kezelésében vétett hibákat, más hajók hiányzó jártasságát, az egyensúly elvesztését egy instabil felületen és a fáradtságot, amely a sérülések fokozott kockázatát eredményezi. A vitorlássport magában rejti a tartós, szerencsétlen sérülések vagy a fulladás, trauma, hipotermia vagy más okok miatti halál kockázatát.

**KIEGÉSZÍTŐ UTASÍTÁSOK**

**4.1 PARTI JELZÉSEK**

A versenyiroda a Kereked Vitorlás Klub klubházának a keleti felében található.

A parti jelzéseket a Kereked Vitorlás Klub klubházától keletre lévő zászlórudakon tűzik ki.

**5 A FUTAMOK IDŐBEOSZTÁSA**

|  |  |
| --- | --- |
| **2024. július 06.****Szombat** | **2024. július 07.****Vasárnap** |
| **Figyelmeztető jelzés** | **#** | **Figyelmeztető jelzés** | **#** |
| 09:55 | 3 | 09:55 | 2 |

Az utolsó ütemezett versenynapon 13:30 után nem fognak figyelmeztető jelzést adni.

**8 JELEK**

Az 1, 1a, 2s/2p, 3s/3p és 4 jelek narancs/piros színű felfújt, henger alakú bóják lesznek, az ezeken elhelyezett számokat nem kell figyelembe venni.

Az SI 10.1 utasítás szerinti új jelek citromsárga színű felfújt, henger alakú bóják lesznek.

A rajtjelek a versenyrendezőségi jelzőhajó és a piros-fehér csíkos lobogóval ellátott bója lesznek.

A céljelek a versenyrendezőségi jelzőhajó és egy felfújt, vékony, henger alakú bója lesznek.

**12 IDŐKORLÁTOZÁSOK**

|  |  |  |  |
| --- | --- | --- | --- |
| **Futam célideje** | **Időkorlátozás az első jelnél** | **A futam időkorlátozása** | **Célba érési időablak** |
| 50  | 30  | 90  | 20  |

A táblázatban szereplő időtartamokat percben kell érteni.

**AZ S FÜGGELÉK MÓDOSÍTÁSAI VAGY KIEGÉSZÍTÉSEI**

Az RRS S 6.1 az alábbiak szerin módosul:

|  |  |  |  |
| --- | --- | --- | --- |
| **Osztály** | **Lobogó** | **Osztály** | **Lobogó** |
| Összevont cirkáló | 1-es számlengő | Code1 | Dragon | 6-os számlengő |  |
| 70-es cirkáló | 2-es számlengő | p2 | 25-ös túrajolle | 7-es számlengő |  |
| 30-as cirkáló | 3-as számlengő | p3 | 15-ös túrajolle | 8-as számlengő |  |
| 50-es cirkáló | 4-es számlengő | p4 | Folkboat | 9-es számlengő | 71px-ICS_Pennant_Niner |
| Európa 30-as | 5-ös számlengő |  |  |

Az RRS 9. pontja a következőkkel egészül ki:

Egyéni visszahívás esetén a versenyrendezőség a lehető leghamarabb a VHF rádión keresztül is tájékoztatja az azonosított hajókat. Ennek a tájékoztatásnak a hiánya, késése vagy pontatlansága nem kepézheti nem képezheti orvoslati kérelmek alapját. Ez módosítja az RRS 62.1 szabályt.

Amely hajó a rajtjelzését követő négy percen belül nem rajtol el, tárgyalás nélkül el nem rajtolt (DNS) hajóként kerül értékelésre. Ez módosítja az RRS A5.1 és A5.2 szabályokat.

****

 **4**

Jelek kerülési sorrendje:

70-es cirkáló és Összevont cirkáló: Start – 1 – 2 – 3s/3p – 2 – 3p – Finish

50-es cirkáló, 30-as cirkáló, Európa 30-as: Start – 1 - 1a– 2s/2p – 1 - 1a – 2 – 3p – Finish

Dragon: Start – 1 -1a – 2s/2p – 1 - 1a – 2p – Finish

25-ös, 15-ös túrajolle és Folkboat: Start – 1– 1a – 4 – 1– 1a – 2p – 3 – Finish